Page:Lewie Gordon (2).pdf/7

 Oh, oh! if my young babe were born,

And set upon the nurse's knee,

And I mysel were dead and gone,

For a maid again I'll never be. 



My Peggy is a young thing,

Just enter'd in her teens,

Fair as the day and sweet as May,

Fair as the day, and always gay.

My Peggy is a young thing,

And I'm not very auld.

Yet well I like to meet her at

The wauking o' the fauld.

My Peggy speaks sae sweetly,

Whene'er we meet alane,

I wish nae mair to lay my care,

I wish nae mair of a' that's rare.

My Peggy speaks sae sweetly,

To a' the lave I'm cauld;

But she gars a' my spirits glow,

At wauking of the fauld.

My Peggy smiles sae kindly,

Whene'er I whisper love,